FLASH: ಇನ್ಮುಂದೆ ಭಾರತದಲ್ಲಿ ಮೃತರ ಅಂಗಾಂಗ ದಾನ ಕಡ್ಡಾಯ: ಸಂಸತ್ತಿನಲ್ಲಿ ಶೀಘ್ರ ಮಸೂದೆ ಮಂಡನೆ ಸಾಧ್ಯತೆ ನವದೆಹಲಿ: OrganDonationDay ಎಂಬ ಹ್ಯಾಶ್ಟ್ಯಾಗ್ ಅನ್ನು ಬಳಸಲಾಗಿದೆ ಎಂದು ಬಿಜೆಪಿ ಸಂಸದ ವರುಣ್ ಗಾಂಧಿ ಅವರು ಇಂದು ಟ್ವೀಟ್ ಮಾಡಿದ್ದಾರೆ. ಈ ಮಸೂದೆ ಅಂಗೀಕಾರವಾದರೆ, ಎಲ್ಲಾ ವಯಸ್ಕ ನಾಗರಿಕರನ್ನು ಸ್ವಯಂಚಾಲಿತವಾಗಿ ರಾಷ್ಟ್ರೀಯ ಅಂಗ ದಾನ ನೋಂದಣಿಗೆ ಸೇರಿಕೊಳ್ಳಲಿದ್ದಾರೆ, ಆದರೆ ಅಂಗ ದಾನ ಮಾಡುವುದು ಬಿಡುವುದು ವೈಯುಕ್ತಿಕ ವಿಚಾರವಾಗಲಿದೆ. ಆಗಸ್ಟ್ ಅಥವಾ ಸೆಪ್ಟೆಂಬರ್ನಲ್ಲಿ ನಡೆಯಲಿರುವ ಸಂಸತ್ತಿನ ಮುಂಬರುವ ಮಾನ್ಸೂನ್ ಅಧಿವೇಶನದಲ್ಲಿ ಮಾನವ ಅಂಗ ಮಸೂದೆ ದಾನ ಮತ್ತು ಕಸಿ, 2020 ಅನ್ನು ಸಂಸದ ವರುಣ್ ಗಾಂಧಿ ಮಂಡನೆ ಮಾಡುವ ಸಾಧ್ಯತೆ ಇದೆ ಎನ್ನಲಾಗುತ್ತಿದೆ. ಅಂಗಾಂಗ ದಾನದ ಕೊರತೆಯಿಂದ ಭಾರತದಲ್ಲಿ ಪ್ರತಿವರ್ಷ ಐದು ಲಕ್ಷಕ್ಕೂ ಹೆಚ್ಚು ಜನರು ಸಾವನ್ನಪ್ಪುತ್ತಿದ್ದಾರೆ ಅಂತ ಸಂಸದ ವರುಣ್ ಗಾಂಧಿ ತಿಳಿಸಿದ್ದಾರೆ.ಪ್ರತಿ ವರ್ಷ, ಭಾರತದಲ್ಲಿ ಕಸಿ ಮಾಡಲು ಸುಮಾರು 2 ಲಕ್ಷ ಮೂತ್ರಪಿಂಡಗಳು, 50,000 ಹೃದಯಗಳು ಮತ್ತು 50,000 ಯಕೃತ್ತುಗಳು ಬೇಕಾಗುತ್ತವೆ ಸತ್ತವರ ಅಂಗಾಂಗ ದಾನದ ಪ್ರಮಾಣವು ತುಂಬಾ ಕಡಿಮೆಯಾಗಿದೆ ಅಂತ ಅವರು ಇದೇ ವೇಳೆ ತಿಳಿಸಿದ್ದಾರೆ.